སྔགས་ཁང་དུ་རྟེན་གཙོ་བོ་དཔལ་རྡོ་རྗེ་འཇིགས་བྱེད་ཞལ་ཕྱག་ཡོངས་སུ་རྫོགས་པ།མཐའ་སྐོར་དུ་ནག་པོ་སྐོར་གུམ་དང་།རྣམ་སྲས་འཕྲིན་ལས་རྒྱལ་པོ།རྒྱལ་མཆོག་ལྔ་པའི་སྐུ་འདྲ་སོགས་བཞུགས།འདུ་ཁང་ནས་རྒྱ་ཆེན་སྤྱོད་བརྒྱུད་དང་།ཟབ་མོ་ལྟ་བརྒྱུད་ཀྱི་བླ་མ་རྣམས་ཀྱིས་བསྐོར་བ།འདུ་ཁང་སྟེང་དུ་བདེ་མཆོགའཇིགས་བྱེད།སྨན་བླ་བཅས་ཀྱི་བློས་བསླངས་དཀྱིལ་འཁོར་བཅས་བཞུགས།རྗེས་སུ་སློབ་དཔོན་རྒྱལ་མཚན་ཚུལ་ཁྲིམས་ཀྱིས་འདིར་སྔགས་པ་གྲྭ་ཚང་བཙུགས།བློ་གསལ་གླིང་གྲྭ་ཚང་ནི་སློབ་དཔོན་ལེགས་ལྡན་པས་ཕྱག་བཏབ།གཙང་ཁང་ནང་རྟེན་གཙོ་རྒྱལ་བ་བྱམས་པ་དང་།འཕགས་པའི་གནས་བརྟན་བཅུ་དྲུགགསེར་ཟངས་ཀྱི་ཚེ་དཔག་མེད་སྟོང་སྐུ།པཎ་ཆེན་བསོད་གྲགས་ཀྱི་འདྲ་སྐུ།རྒྱལ་པོ་མཁྱེན་རབ་དབང་ཕྱུག་གི་དངུལ་གདུང་ཕྲ་རྒྱན་ཕུན་སུམ་ཚོགས་པ་བཅས་དང་།ཐོག་ཁང་དམ་ཆེན་མགར་ནག་སོགས་སྲུང་མའི་མགོན་ཁང་བཅས་བཞུགས།སྒོ་མང་གྲྭ་ཚང་ནི་དྲུང་གྲགས་པ་རིན་ཆེན་གྱིས་ཕྱག་བཏབ།རྟེན་གྱི་གཙོ་བོར་རྒྱལ་བ་མི་འཁྲུགས་པས་གཙོས་དུས་གསུམ་སངས་རྒྱས།གནས་བརྟན་བཅུ་དྲུགརྒྱན་དྲུག་མཆོག་གཉིས།རྗེ་གཟིགས་པ་ལྔ་ལྡན།འཇམ་དབྱངས་བཞད་པ་སྐུ་ཕྲེང་དང་པོ་ནས་ལྔ་པ་བར་གྱི་འདྲ་སྐུ།སྒྲོལ་མ་ཉེར་གཅིགརྗེའི་སྟོང་སྐུ།རྒྱལ་པོ་ལགས་ཀྱི་ཐུགས་རྗེའི་ཆེན་པོ་བཅུ་གཅིག་ཞལ་རྡུལ་མི་བཞེས་མཁན་སོགས་བརྟེན་དེ་དག་ཚང་མ་གསེར་ཟངས་འབའ་ཞིག་ལས་གྲུབ་པའོ།།བར་ཐོག་ཏུ་གསེར་ཟངས་ཀྱི་བདེ་གཤེགས་མཆོད་རྟེན་བརྒྱད།སུམ་ཐོག་ཏུ་མགོན་པོ་ཕྱག་དྲུག་པས་གཙོས་སྲུང་མ་མང་པོ་བཞུགས་པའི་མགོན་ཁང་།ཡང་ཐོད་ཏུ་ཐུགས་རྗེ་ཆེན་པོ་དང་སྨན་བླ་བདེ་གཤེགས་བརྒྱད་ཀྱི་ལྷ་ཁང་བཅས་ཡོད།